U sklopu obilježavanja 100. obljetnice spašavanja djece od gladi, 5. rujna u 18 sati upriličit će se otvaranje Pučke kuhinje fra Didaka Buntića u Dompes-u u Mostaru.

Nakon toga uslijedit će mimohod do Hrvatskog doma hercega Stjepana Kosače gdje će su u 19 sati održati svečana akademija.

Inače, obilježavanje započinje 4. rujna koncertom “100 tamburaša u povodu 100. obljetnice spašavanja djece od gladi”, koji će se održati u Hrvatskom domu hercega Stjepana Kosače u Mostaru s početkom u 20 sati.

U godinama gladi fra Didak Buntić je od smrti spasio više od 12 tisuća djece iz BiH odvodeći ih u plodnu Slavoniju.

“Stotinu je godina otkad su Slavonija i Srijem u svoje krilo primili gladnu djecu iz Hercegovine, koju je uz pomoć brojnih suradnika doveo fra Didak Buntić. Tu veliku obljetnicu, tu zahvalu Slavoniji i Srijemu, obilježit ćemo u gradu iz kojega su polazili svi vlakovi s gladnom djecom”, navodi se u priopćenju iz Organizacijskog vijeća.

Glavi organizator događaja je Provincijalat Hercegovačke franjevačke provincije, a pokrovitelj je predsjedatelj Predsjedništva BiH Dragan Čović.

Podijeli s prijateljima:

Tweet

WhatsApp

Email



Što vi mislite o ovoj temi?